Հայաստանյան ծրագիրը անց է կացվելու այս տարվա հունիսի 15-ից 26-ը: Մասնակցելու են մոտ 20 հեծանվասեր աշխարհի տարբեր երկրներից և 8-9 հեծանվասեր Հայաստանից: Մասնակիցները բոլոր 12 օրերը անցկացնելու են միասին՝ այցելելով Հայաստանի գեղատեսիլ և պատմամշակութային հետաքրքիր վայրեր: Օրերը հագեցված կլինեն միջոցառումներով, քննարկումներով, մասնակիցների ազգային խոհանոցի հյուրասիրություններով և այլն: Ճանապարհի հիմնական մասը անցնելու ենք հեծանիվներով, սակայն ամենաբարդ հատվածները նախատեսված է անցնել ավտոմեքենաներով: Ամբողջ ընթացքում լինելու է ուղեկցող մեքենա, որը կտեղափոխի նաև ամբողջ բեռը (անձնական իրերը և անհրաժեշտ սնունդը): Գիշերելու ենք հոսթելներում, հյուրանոցներում և մեկ օր գյուղական տներում: